b'\n_START_ARTICLE_\nNubinis o\xc5\xbeys\n_START_SECTION_\nI\xc5\xa1vaizda\n_START_PARAGRAPH_\nGelsvai rudas, ant nugaros tamsesni\xc5\xb3 plauk\xc5\xb3 juosta. Papilv\xc4\x97 balsva, koj\xc5\xb3 apa\xc4\x8dia balta su juodomis juostel\xc4\x97mis i\xc5\xa1 priekio ir juodais apvadais. Ilga tamsi barzda. Patel\xc4\x97s \xc5\xa1viesesn\xc4\x97s, be barzdos._NEWLINE_K\xc5\xabno auk\xc5\xa1tis 65\xc2\xa0\xe2\x80\x93 105\xc2\xa0cm, mas\xc4\x97 45\xc2\xa0\xe2\x80\x93 115\xc2\xa0kg. Patinai ir patel\xc4\x97s raguoti. Patin\xc5\xb3 ragai labai pana\xc5\xa1\xc5\xabs \xc4\xaf sibirinio o\xc5\xbeio ragus (iki 140\xc2\xa0cm ilgio), tik kiek siauresni, su apvalainesne priekine ir a\xc5\xa1tresne vidine briauna. Pateli\xc5\xb3 ragai menkesni\xc2\xa0\xe2\x80\x93 15\xc2\xa0\xe2\x80\x93 30\xc2\xa0cm ilgio.\n_START_SECTION_\nPaplitimas\n_START_PARAGRAPH_\nPaplit\xc4\x99s \xc5\xa0. Afrikoje \xc4\xaf rytus nuo Nilo ir Arabijos pusiasalyje._NEWLINE_I\xc5\xa1skiriami du por\xc5\xab\xc5\xa1iai, kuriuos kai kurie zoologai vadina atskiromis r\xc5\xab\xc5\xa1imis. Gyvena kalnuose iki 4\xc2\xa0km vir\xc5\xa1 j\xc5\xabros lygio ir pakran\xc4\x8di\xc5\xb3. Laikosi mi\xc5\xa1riais b\xc5\xabriais, seni patinai ir pavieniui. Puikiai laipioja sta\xc4\x8diomis uolomis. Poruojasi spalio\xc2\xa0\xe2\x80\x93 lapkri\xc4\x8dio m\xc4\x97nesiais. N\xc4\x97\xc5\xa1tumas trunka 5\xc2\xa0\xe2\x80\x93 5,5 m\xc4\x97nesio, gimsta 1\xc2\xa0\xe2\x80\x93 2 jaunikliai._NEWLINE_Minta \xc5\xbeoliniais augalais, med\xc5\xbei\xc5\xb3 ir kr\xc5\xabm\xc5\xb3 \xc5\xabgliais. Gali ilgai apsieiti be vandens.'